

 Langusova ulica 4, 1535 Ljubljana T: 01 478 80 00

 F: 01 478 81 70

 E: gp.mzi@gov.si

 [www.mzi.gov.si](http://www.mzi.gov.si)

|  |
| --- |
| Številka: 5422-3/2017/108 |
| Ljubljana, 6. 8. 2019 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o procesu priprave in sprejemanja celovitega nacionalnega energetskega in podnebnega načrta – *predlog za obravnavo*** |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 ZUKN, 8/12, 21/13,47/13-ZDU-1G, 65/14 in 55/17) je Vlada Republike Slovenije na …. seji dne …. pod točko … sprejela naslednji SKLEPVlada Republike Slovenije sprejme Poročilo o procesu priprave in sprejemanja celovitega nacionalnega energetskega in podnebnega načrta in ga pošlje Državnemu zboru Republike Slovenije. Stojan Tramte GENERALNI SEKRETARPrejemniki:* Ministrstvo za infrastrukturo
* Ministrstvo za okolje in prostor
* Ministrstvo za finance
* Ministrstvo za gospodarski razvoj in tehnologijo
* Ministrstvo za izobraževanje, znanost in šport
* Ministrstvo za kmetijstvo, gozdarstvo in prehrano
* Služba Vlade za razvoj in evropsko kohezijsko politiko
* Urad Republike Slovenije za makroekonomske analize in razvoj
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Hinko Šolinc, generalni direktor Direktorata za energijo, Ministrstvo za infrastrukturomag. Tina Seršen, vodja Sektorja za pravne in mednarodne energetske zadeve, Ministrstvo za infrastrukturomag. Silvo Škornik, vodja Sektorja za oskrbo z energijo, Ministrstvo za infrastrukturodr. Danijel Crnčec, podsekretar v Sektorju za pravne in mednarodne energetske zadeve, Ministrstvo za infrastrukturo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Državno zborski Odbor za infrastrukturo, okolje in prostor je na 7. nujni seji 9. 4. 2019 obravnaval zahtevo poslanske skupine Levice za sklic nujne seje odbora z naslovom »Poziv mladih za podnebno pravičnost« in med drugim sprejel sklep, da naj vlada o procesu priprave in sprejemanja Nacionalnega energetsko podnebnega načrta predloži poročilo Državnemu zboru do 31. avgusta 2019.Pripravljeno je Poročilo o procesu priprave in sprejemanja celovitega nacionalnega energetskega in podnebnega načrta (NEPN).Skladno z Uredbo (EU) 2018/1999 je dolžna Slovenija do 31. decembra 2019 sprejeti NEPN predložiti Komisiji. Glede na številne in zahtevne aktivnosti in s konstruktivnim sodelovanjem vseh deležnikov ter uspešno in pravočasno zaključeno celovito presojo vplivov na okolje bo sprejem NEPN mogoče doseči v prvi polovici 2020. Sprejetje NEPN in njegova predložitev Komisiji bosta predstavljala omogočitveni pogoj za črpanje kohezijskih sredstev v novi večletni finančni perspektivi. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **I. Ocena finančnih posledic, ki niso načrtovane v sprejetem proračunu** |

|  |
| --- |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Javna obravnava je potekala / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Alenka Bratušek MINISTRICA**PRILOGE:** * Poročilo o procesu priprave in sprejemanja celovitega nacionalnega energetskega in podnebnega načrta
 |

**POROČILO O PROCESU PRIPRAVE IN SPREJEMANJA CELOVITEGA NACIONALNEGA ENERGETSKEGA IN PODNEBNEGA NAČRTA**

Poročilo je pripravljeno skladno s sklepom št. 2 Odbora za infrastrukturo, okolje in prostor, ki je na 7. nujni seji 9. 4. 2019 obravnaval zahtevo Poslanske skupine Levice za sklic nujne seje odbora z naslovom »Poziv mladih za podnebno pravičnost«, št. dokumenta: 801-08/19-1/7 z dne 10. 4. 2019.

1. **PREGLED IN POSTOPEK ZA VZPOSTAVITEV NAČRTA**

Uredba (EU) 2018/1999 z dne 11. decembra 2018 o upravljanju energetske unije in podnebnih ukrepov (uredba), ki je začela veljati 24. 12. 2018,[[1]](#footnote-2) določa, da morajo države članice pripraviti in Komisiji predložiti:

* do 31. 12. 2018: osnutek celovitega nacionalnega energetskega in podnebnega načrta (NEPN) za obdobje 2020 do 2030 (in s pogledom do 2040);
* do 31. 12. 2019 in nato do 1. 1. 2029, potem pa vsakih deset let: sprejeti NEPN;
* do 1. 1. 2020: Dolgoročno strategijo znižanja emisij do 2050;
* do 30. 6. 2023 in nato do 1. 1. 2033, potem pa vsakih deset let: osnutek posodobljenega zadnjega priglašenega NEPN.

NEPN je strateški dokument, ki mora za obdobje do leta 2030 (s pogledom do 2040) določiti cilje, politike in ukrepe na petih razsežnostih energetske unije:

 1. razogljičenje (emisije toplogrednih plinov (TGP) in obnovljivi viri energije (OVE)),

 2. energetska učinkovitost (URE),

 3. energetska varnost,

 4. notranji trg energije ter

 5. raziskave, inovacije in konkurenčnost.

Slovenija je s pripravo NEPN pričela oktobra 2017, ko je bila s sklepom Vlade RS ustanovljena Medresorska delovna skupina za pripravo NEPN, ki jo vodi Ministrstvo za infrastrukturo, pristojno za energijo. Naloga medresorske delovne skupine je priprava predloga celovitega nacionalnega energetskega in podnebnega načrta v skladu z uredbo. V njej poleg predstavnikov Ministrstva za infrastrukturo sodelujejo še predstavniki Ministrstva za okolje in prostor, Ministrstva za kmetijstvo, gozdarstvo in prehrano, Ministrstva za finance, Ministrstva za izobraževanje znanost in šport, Ministrstva za gospodarski razvoj in tehnologijo, Urad Republike Slovenije za makroekonomske analize iz razvoj in Služba Vlade Republike Slovenije za razvoj in evropsko kohezijsko politiko.

Medresorska delovna skupina je spomladi 2018 opravila pregled aktualnega stanja in tekom poletja pregled obstoječih ciljev po posameznih razsežnostih energetske unije. Na podlagi zahtev uredbe, da države članice osnutek NEPN Komisiji predložijo do 31. 12. 2018, je Ministrstvo za infrastrukturo v sodelovanju z medresorsko delovno skupino pripravilo prvi osnutek NEPN, ki podaja presek že sprejetih ciljev, politik in ukrepov na vseh petih razsežnostih energetske unije do leta 2020 in v določeni meri do 2030.

Kot ugotavlja Evropska komisija v svojem sporočilu z dne 18.6.2019, je vseh 28 držav članic skladno z uredbo predložilo osnutek NEPN. Slovenski osnutek je temeljil na podlagi v preteklosti sprejetih dokumentov in odločitev, kot so npr. Strategija razvoja Slovenije do 2030 in Dolgoročna strategija za spodbujanje naložb v prenove stavb, saj Slovenija v letu 2018 tudi zaradi predčasnih državnozborskih volitev ni sprejela nobenih novih odločitev o morebitnem povišanju ambicij na področju zmanjševanja emisij toplogrednih plinov, obnovljive rabe energije in energetske učinkovitosti. Osnutek se je skliceval tudi na obveznosti, ki izhajajo iz obstoječe EU zakonodaje (npr. zavezujoči nacionalni cilji Slovenije za emisije toplogrednih plinov in letne zavezujoče nacionalne omejitve na podlagi Uredbe (EU) 2018/842 o zavezujočem letnem zmanjšanju emisij toplogrednih plinov za države članice v obdobju od 2021 do 2030 kot prispevku k podnebnim ukrepom za izpolnitev zavez iz Pariškega sporazuma).

Predložitev sicer nepopolnega osnutka NEPN, ki se je skliceval na že sprejete odločitve na vladni ravni, je Republiki Sloveniji omogočila črpanje 450.000 EUR nepovratnih EU sredstev v letu 2019, in preprečil mednarodno zadrego, saj bi bila v primeru nepredložitve osnutka NEPN Slovenija edina država članica, ki osnutka ne bi predložila.

V osnutku NEPN, ki ga je RS predložila 31.12.2018 Evropski komisiji, so bili podani naslednji cilji do 2030:

* Cilj OVE je bil povzet iz Strategije razvoja Slovenije do 2030, kjer si je Slovenija določila cilj 27 % do 2030.
* CILJ TGP -15 % do 2030 je določen z Uredbo (EU) 2018/842 Evropskega parlamenta in Sveta z dne 30. maja 2018 o zavezujočem letnem zmanjšanju emisij toplogrednih plinov za države članice v obdobju od 2021 do 2030 kot prispevku k podnebnim ukrepom za izpolnitev zavez iz Pariškega sporazuma.
* Cilj učinkovite rabe energije za Slovenijo do leta 2030 še ni določen, zato je bila podana ocena iz obstoječih strokovnih podlag, ki kaže, da bi Slovenija lahko dosegla 30 % do leta 2030.

Ta prvi osnutek NEPN predstavlja izhodišče za začetek procesa priprave NEPN, ki zajema celovito posodobitev strokovnih podlag, vzpostavitev podnebnega in energetskega dialoga na več ravneh ter posodobitev in sprejem NEPN. Vzporedno s procesom priprave osnutka NEPN je Ministrstvo za infrastrukturo v letu 2018 namreč pričelo s pripravo razpisa, katerega cilj je bil poiskati zunanjega partnerja, ki bo nudil celovito strokovno in tehnično podporo procesu priprave NEPN. Ministrstvo za infrastrukturo je tako na podlagi Zakona o javnih naročilih (ZJN-3) uspešno izvedlo postopek javnega naročila in v novembru 2018 je bila sklenjena pogodba s konzorcijem institucij pod vodstvom Instituta »Jožef Stefan«, v katerem sodelujejo še Inštitut za ekonomska raziskovanja, ELEK d.o.o., Elektro Gorenjska, d.d., ELES, Kmetijski inštitut Slovenije, PNZ svetovanje projektiranje d.o.o., Center poslovne odličnosti Ekonomske fakultete Univerze v Ljubljani, Gozdarski inštitut Slovenije in PLINOVODI d.o.o.

V letu 2019 sta Ministrstvo za infrastrukturo in konzorcij institucij pod vodstvom IJS v sodelovanju z medresorsko delovno skupino izvedla številne aktivnosti:

* oblikovan je bil podnebni in energetski dialog na več ravneh, v okviru katerega je treba med drugim izpostaviti:
	+ oblikovanje in nadgrajevanje spletne strani NEPN,[[2]](#footnote-3)
	+ opravljeno predhodno posvetovanje z javnostjo glede priprave osnutka NEPN,[[3]](#footnote-4)
	+ številne aktivnosti, ki so potekale usklajeno s pripravo Dolgoročne strategije, tudi v obliki sodelovanja na ciljnih komunikacijskih delavnicah,[[4]](#footnote-5)
	+ odprt poziv mladim za podnebno pravičnost, da se aktivno vključijo v pripravo osnutka NEPN,[[5]](#footnote-6)
	+ začetek procesa celovite presoje vplivov na okolje,[[6]](#footnote-7)
	+ poročanje Vladi Republike Slovenije in obveščanje Državnega zbora,[[7]](#footnote-8)
	+ zaključno posvetovanje glede posodobljenega osnutka NEPN,[[8]](#footnote-9)
* posodobitev strokovnih podlag in projekcij NEPN,[[9]](#footnote-10)
* iterativni proces s Komisijo in posodobitev prvotnega osnutka NEPN skladno s priporočili Komisije,[[10]](#footnote-11)
* prvo regionalno srečanje in posvetovanje strokovnjakov in predstavnikov sosednjih držav, ki sodelujejo pri pripravi osnutka NEPN, iz Italije, Avstrije, Madžarske, Hrvaške in Slovenije ter Evropske komisije, ki je potekalo julija 2019 v Ljubljani.[[11]](#footnote-12)

Do konca leta 2019 bodo izvedene še številne nadaljnje aktivnosti povezane s pripravo NEPN, med katerimi izstopajo celovita presoja vplivov na okolje in celovita posodobitev osnutka NEPN tudi s ciljem sprejetja odločitve glede ambicioznosti energetskih in podnebnih prispevkov in ciljev Slovenije do 2030 (s pogledom do 2040). Do njih bo treba priti upoštevajoč posodobljene projekcije NEPN ter na podlagi široke in utemeljene javne razprave, ki bo pripeljala do soglasja čim širšega kroga deležnikov glede čim bolj ambicioznih, a za Slovenijo smotrnih in uresničljivih ciljev do leta 2030 in 2050, ki bodo ustrezno upoštevali pomembne nacionalne okoliščine.

Skladno z novelo Energetskega zakona (EZ-1B) z dne 18. junija 2019 NEPN v skladu s 3. členom uredbe pripravi ministrstvo, pristojno za energijo, in ga predloži vladi v sprejem. Projekti in ukrepi določeni v NEPN so v javnem interesu z vidika energetske in podnebne politike.[[12]](#footnote-13)

**Skladno z uredbo je dolžna Slovenija do 31. decembra 2019 sprejeti NEPN in ga predložiti Komisiji. Glede na številne in zahtevne aktivnosti in s konstruktivnim sodelovanjem vseh deležnikov ter uspešno in pravočasno zaključeno celovito presojo vplivov na okolje bo sprejem NEPN mogoče doseči v prvi polovici 2020.**

**Sprejetje NEPN in njegova predložitev Komisiji bosta predstavljala tudi omogočitveni pogoj za črpanje kohezijskih sredstev v novi večletni finančni perspektivi.**

1. **POLITIČNI, GOSPODARSKI, OKOLJSKI IN SOCIALNI KONTEKST NAČRTA**

Vlada je 7. decembra 2017 sprejela Strategijo razvoja Slovenije 2030 (SRS 2030), krovni razvojni okvir države, ki v ospredje postavlja kakovost življenja za vse.[[13]](#footnote-14) Strategija vključuje cilje trajnostnega razvoja dogovorjene na globalni ravni in s petimi strateškimi usmeritvami in dvanajstimi medsebojno povezanimi razvojnimi cilji postavlja nove dolgoročne razvojne temelje Slovenije.

Slovenija postopoma napreduje na področju kakovosti življenja in gospodarskega razvoja, zmanjšujejo se tudi nekateri pritiski na okolje. Kljub temu na številnih področjih gospodarskega, družbenega in okoljskega razvoja precej zaostaja za najrazvitejšimi državami, pri čemer so zaostanki posameznih regij različni.

Pozitivni premiki so bili v zadnjih letih doseženi pri zmanjšanju obremenitev okolja, ki ga prebivalke in prebivalci Slovenije še vedno čezmerno obremenjujemo s sedanjim življenjskim slogom in proizvodnimi procesi. Izpusti toplogrednih plinov so se ob nižji gospodarski aktivnosti v krizi zmanjšali, a na enoto BDP ostajajo višji od povprečja EU. Okoljsko problematično je predvsem povečevanje tranzitnega cestnega prometa in splošne netrajnostne mobilnosti. Zaradi nižje rabe v gospodinjstvih in industriji se zmanjšuje skupna raba energije, a ostaja sorazmerno visoka na enoto BDP zaradi velikega deleža energetsko intenzivnih dejavnosti.

Slovensko gospodarstvo v primerjavi z EU tudi nadpovprečno sloni na rabi surovin, kar se zrcali v njegovi nižji snovni učinkovitosti in zmanjšuje njegovo konkurenčnost. Na nekaterih področjih, kot sta delež obnovljivih virov energije in delež ekološke kmetijske obdelave, je Slovenija uspešnejša od povprečja EU.

Slovenija ima tudi ugodne naravne danosti, obalne in morske vire ter pestro biotsko raznovrstnost, a se zaradi neustrezne rabe naravnih virov (zlasti na področju urbanizacije, kmetijstva in upravljanja voda) stanje ohranjenosti vrst in njihovih življenjskih okolij poslabšuje.

Prilagajanje podnebnim spremembam, prehod v nizkoogljično in krožno gospodarstvo, ki bi omogočal njegovo konkurenčnost in kakovost življenja prebivalstva ob dolgoročnem ohranjanju naravnih virov, zahteva spreminjanje proizvodnje in potrošnje v bolj trajnostne oblike.

Skladno s SRS 2030 je osrednji cilj Slovenije do 2030 zagotoviti kakovostno življenje za vse, kar je mogoče uresničiti z uravnoteženim gospodarskim, družbenim in okoljskim razvojem, ki upošteva omejitve in zmožnosti planeta ter ustvarja pogoje in priložnosti za sedanje in prihodnje rodove.

1. **STRATEGIJA, KI SE NANAŠA NA PET RAZSEŽNOSTI ENERGETSKE UNIJE**

Skladno s SRS 2030 in upoštevajoč razsežnosti energetske unije bo Slovenija do leta 2030 kot prednostni razvojni usmeritvi zasledovala prehod v nizkoogljično krožno gospodarstvo (SRS 2030, 8. razvojni cilj) in trajnostno upravljanje naravnih virov (SRS 2030, 9. razvojni cilj), kjer si je Slovenija določila naslednje kazalnike uspešnosti:

* snovno produktivnost: 1,79 SKM/kg v letu 2015 🡪 3,5 SKM/kg v letu 2030,
* delež obnovljivih virov v končni rabi energije: 22 % v letu 2015 🡪 27 % v letu 2030;
* emisijsko produktivnost (BDP/izpusti toplogrednih plinov): 2,9 SKM/kg CO2 ustreznik v letu 2015 🡪 povprečje EU v letu 2030;
* kmetijska zemljišča v uporabi, delež v skupni površini: 23,7 % v letu 2016 🡪 >24 % v letu 2030;
* kakovost vodotokov – biokemijska potreba po kisiku v rekah: 1,05 mg O2/l v letu 2015 🡪 <1 mg O2/l v letu 2030;
* ekološki odtis: 4,7 gha/osebo v letu 2013 🡪 3,8 gha/osebo v letu 2030.

23. 5. 2019 je Vlada Republike Slovenije obravnavala okvir o pripravi dolgoročne podnebne politike Slovenije do leta 2050 – »Slovenija in zdrav planet«, s katerim želi Slovenija spodbuditi podnebno krepitev vseh relevantnih politik na sektorski in nadsektorski ravni. Nacionalna dolgoročna strategija za nizke emisije in NEPN bosta v Sloveniji pripravljena usklajeno. Slovenija bo v nadaljevanju pripravila tudi Energetski koncept Slovenije (EKS) kot osnovni dolgoročni razvojni dokument na področju energetike, ki bo na podlagi projekcij gospodarskega, okoljskega in družbenega razvoja države ter na podlagi sprejetih mednarodnih obvez določil cilje zanesljive, trajnostne in konkurenčne oskrbe z energijo za obdobje prihodnjih 20 let in okvirno za 40 let. EKS bo na predlog Vlade Republike Slovenije z resolucijo sprejel Državni zbor Republike Slovenije

V skladu s sprejetim stališčem dne 11.6.2019 **Republika Slovenija podpira cilj doseganja neto ničelnih emisij toplogrednih plinov na ravni EU do leta 2050.** Dolgoročna strategija EU za nizke emisije do sredine stoletja (analizirano obdobje od leta 2020 do leta 2050) bo vključevala celovito analizo različnih scenarijev za prispevek Unije k izpolnjevanju zavez Unije in držav članic iz Okvirnega sporazuma Združenih narodov o spremembi podnebja in Pariškega sporazuma, med drugim scenarij za dosego ničelnih neto emisij toplogrednih plinov v Uniji do leta 2050 in negativnih emisij za tem, ter posledice teh scenarijev za preostali globalni in EU ogljični proračun kot podlago za razpravo o stroškovni učinkovitosti, učinkovitosti in poštenosti pri zmanjševanju emisij toplogrednih plinov.

1. **PREGLEDNA RAZPREDELNICA S KLJUČNIMI ENERGETSKIMI IN PODNEBNIMI PRISPEVKI IN CILJI SLOVENIJE DO 2030**

Osnutek NEPN, ki je v procesu celovite posodobitve, bo temeljil na osveženih srednjeročnih in dolgoročnih projekcijah rabe energije ter vseh akcijskih dokumentih do leta 2020 in 2030, ki jih je Slovenija že sprejela. Končna verzija predloga NEPN bo pripravljena skladno s posvetovanji s širšo strokovno in laično javnostjo, pripravljavci osnutka okoljskega poročila in rezultati regionalnega posvetovanja. Pri tem bo Slovenija v čim večji meri upoštevala priporočila Komisije oz. ustrezno obrazložila dele priporočil, ki jih ne bo uspela upoštevati pri oblikovanju NEPN. Pred sprejemom NEPN bo opravljena tudi celovita presoja vplivov na okolje, končni NEPN pa bo skladno z Energetskim zakonom (EZ-1B) sprejela Vlada Republike Slovenije.

Konzorcij institucij pod vodstvom IJS, ki zagotavlja strokovno in tehnično podporo procesu priprave NEPN je v mesecu juniju predstavil preliminarne rezultate posodobljenih projekcij NEPN, ki bodo v mesecu septembru še nadgrajene z makroekonomskimi izračuni.

Celovit predlog posodobitve osnutka NEPN tako pričakujemo v mesecu septembru. Ta predlog bo podlaga za pripravo osnutka okoljskega poročila, na podlagi katerega bo osnutek NEPN ustrezno popravljen ali dopolnjen in nato skupaj z okoljskim poročilom predložen v sprejem Vladi Republike Slovenije.

V nadaljevanju je podan predlog konzorcija institucij pod vodstvom IJS, ki zagotavlja strokovno in tehnično podporo procesu priprave NEPN, glede ključnih ciljev in prispevkov Slovenije do leta 2030, pripravljen na podlagi preliminarnih rezultatov projekcij NEPN, in ki sledi najbolj ambicioznemu scenariju (tj. scenarij z dodatnimi ukrepi ambiciozno (DUA)).

**Časovnico in pravičen načrt predčasnega zaprtja Premogovnika Velenje in opustitve rabe fosilnih goriv v Termoelektrarni Šoštanj bo skladno s Sklepi Odbora DZ za infrastrukturo, okolje in prostor pripravila posebna delovna skupina Vlade Republike Slovenije za prestrukturiranje premogovnih regij, ustanovljena s sklepom VRS 02401-18/2019/3 z dne 30.5.2019 do konca leta 2020. Načrt zaprtja Premogovnika Velenje in opustitve rabe fosilnih goriv v TEŠ se bo kot ukrep opredelil v Resoluciji o energetskem konceptu Slovenije.**

Glede na potek celovite presoje vplivov na okolje – osnutek okoljskega poročila pričakujemo v mesecu oktobru, sledi pridobivanje mnenj varstvenih resorjev in izdaja mnenja Ministrstva za okolje in prostor o ustreznosti osnutka okoljskega poročila, javna razgrnitev in posvetovanje z javnostjo glede okoljskega poročila in posodobljenega osnutka NEPN – Ministrstvo za infrastrukturo ocenjuje, da bo ob konstruktivnem sodelovanju vseh deležnikov mogoče pripraviti posodobljen NEPN in okoljsko poročilo, ki bo s strani Ministrstva za okolje in prostor prejelo odločitev o sprejemljivosti, v prvi polovici leta 2020. **Pravočasen sprejem NEPN je neposredno odvisen od pravočasne in uspešne izvedbe celovite presoje vplivov na okolje.**

**Sprejet NEPN bo predstavljal omogočitveni pogoj za črpanje kohezijskih sredstev v novi večletni finančni perspektivi.**

Tabela**: Osnutek ključnih ciljev in prispevkov Slovenije do leta 2030**, pripravljen na podlagi preliminarnih rezultatov projekcij NEPN, in ki sledi najbolj ambicioznemu scenariju (tj. scenarij z dodatnimi ukrepi ambiciozno (DUA)

|  |
| --- |
| **Ključni cilji in prispevki Slovenije do leta 2030** |
| **Izboljšanje energetske in snovne učinkovitosti v vseh sektorjih** (in posledično **ZMANJŠANJE RABE ENERGIJE IN DRUGIH NARAVNIH VIROV**) je prvi in ključni ukrep na poti k nizkoogljični družbi. |
| **Razogljičenje: blaženje in prilagajanje podnebnim spremembam** |
| Zmanjšati **emisije TGP** do leta 2030 skladno z Uredbo o delitvi bremen **za vsaj 15 % glede na leto 2005** z **doseganjem indikativnih sektorskih ciljev:*** promet: + 18 %,
* široka raba: - 66 %,
* kmetijstvo: + 6 %,
* ravnanje z odpadki: - 57 %,
* industrija: - 32 %,
* energetika: - 16 %
 |
| Zagotoviti, da iz sektorjev **LULUCF** do leta 2030 ne bodo proizvedene neto emisije (po uporabi obračunskih pravil), tj. emisije v sektorju LULUCF ne bodo presegle ponorov (trenutne projekcije ponorov se gibljejo med **REF -3.887,07 kt CO2 ekv in -5.053,73 kt CO2 ekv**) |
| Na področju **prilagajanja** zmanjšati izpostavljenost vplivom podnebnih sprememb, občutljivosti in ranljivosti Slovenije zanje ter povečevanje odpornosti in prilagoditvene sposobnosti družbe |
| **Razogljičenje: obnovljivi viri energije** |
| doseči **vsaj** **27 % delež obnovljivih virov** v končni rabi energije do leta 2030, tj. (indikativno): * vsaj 2/3 **rabe energije v stavbah** iz obnovljivih virov energije do leta 2030 (gre za delež rabe OVE v končni rabi energentov brez električne energije in daljinske toplote),
* vsaj 30 % delež OVE v **industriji**,
* vsaj 43 % delež OVE pri **proizvodnji električne energije**,
* vsaj 14 % delež OVE v **prometu**.
 |
| **Učinkovita raba energije** |
| Do leta 2030 **izboljšati energetsko učinkovitost za vsaj 32,5 %** glede na osnovni scenarij iz leta 2007 (skladno z Direktivo o energetski učinkovitosti). |
| Zagotoviti **sistematično izvajanje sprejetih politik in ukrepov**, da **primarna raba energije** leta 2030 **ne bo presegla 272,29 PJ (75.630 GWh)** ter, da **končna raba energije ne bo presegla 196,69 PJ (54.636 GWh).** |
| **Zmanjšati rabo končne energije v stavbah** za 30 % do leta 2030 glede na leto 2005. |
| **Energetsko prenoviti** skoraj 26 mio m2 površin stavb oz. 1,3 – 1,7 mio m2 letno; od tega dobro tretjino v standardu skoraj nič-energijskih stavb ter zagotoviti zmanjšanje emisij TGP v stavbah za vsaj za 70 % do leta 2030 glede na leto 2005. |
| **Energetska varnost in notranji trg z energijo** |
| **Zagotoviti pospešeni razvoj omrežja za distribucijo električne energije**, ki vključuje tudi razvojno naravnano določanje višine omrežnine in omogoča pospešeno integracijo toplotnih črpalk, izpolnjevanje zahtev povezanih s pospešenim uvajanjem modernih konceptov elektromobilnosti ter naprav za proizvodnjo električne energije iz obnovljivih virov |
| Prizadevati si **v čim večji meri zmanjšati rabo fosilnih virov energije in odvisnost od uvoza fosilnih virov energije** s:* postopnim opuščanjem rabe premoga (-30% do leta 2030, -50% do leta 2040 in -100% najkasneje do leta 2050),[[14]](#footnote-15)
* prepovedjo prodaje in vgradnje novih kotlov na kurilno olje po letu 2025,
* zagotovitvijo vsaj 10% deleža metana ali vodika obnovljivega izvora v prenosnem in distribucijskem omrežju do leta 2030 in 25% do leta 2040.
 |
| **Obvladovanje energetske revščine:*** do leta 2021 zakonsko določiti opredelitev energetske revščine,
* do leta 2022 določiti način merjenja energetske revščine in natančno analizirati pojav energetske revščine,
* do leta 2023 določiti ciljne kazalnike za področje energetske revščine za Slovenijo do leta 2030,
* do leta 2023 izdelati Akcijski načrt boja proti energetski revščini v Sloveniji, v katerem bodo opredeljeni ukrepi za dosego ciljnih kazalnikov za področje energetske revščine v Sloveniji.
 |
| **Raziskave, inovacije in konkurenčnost** |
| **Do leta 2020** doseči skupna vlaganja javnega in zasebnega sektorja v raziskave in razvoj v višini **najmanj 3 % BDP** (od tega javna vlaganja najmanj 1 % BDP) ter najmanj **3,6% BDP do leta 2030** |

1. **POSVETOVANJA IN SODELOVANJE NACIONALNIH SUBJEKTOV IN SUBJEKTOV IZ UNIJE TER NJIHOV IZID**
2. **Sodelovanje nacionalnega parlamenta**

Ministrstvo za infrastrukturo je maja 2019 pripravilo predstavitev izhodišč in prvih rezultatov projekcij NEPN za člane Odbora Državnega zbora (DZ) za infrastrukturo, okolje in prostor.[[15]](#footnote-16)

Do konca avgusta 2019 bo Vlada RS skladno s sklepi Odbora DZ za infrastrukturo, okolje in prostor, ki so bili sprejeti 10. aprila 2019, predložila poročilo DZ o procesu priprave in sprejemanja NEPN. Vlada RS, ki skladno z energetskim zakonom (EZ-1B) sprejme NEPN, bo DZ ustrezno seznanila s sprejetim NEPN.

1. **Sodelovanje lokalnih in regionalnih organov**

Posebnega vključevanja lokalnih skupnosti v pripravo osnutka NEPN ni bilo, je pa bila organizacija, ki predstavlja lokalne skupnosti, »Skupnost občin Slovenije«, enako kot ostali deležniki povabljena k predhodnemu posvetovanju glede priprave NEPN in je tudi podala svoje pripombe.[[16]](#footnote-17)

V procesu posodobitve osnutka NEPN so lokalne skupnosti enako kot vsi ostali deležniki vljudno vabljene k aktivnemu sodelovanju. Ministrstvo za infrastrukturo bo o procesu priprave in sprejemanja NEPN obveščalo tudi Državni svet, v katerem je izmed 40 svetnic in svetnikov tudi 22 predstavnikov lokalnih skupnosti.

1. **Posvetovanja z deležniki, vključno s socialnimi partnerji, ter vključevanje civilne družbe in splošne javnosti**

Skladno z uredbo poteka priprava NEPN v Sloveniji na način, da ima javnost zgodaj in učinkovito možnost sodelovati pri pripravi NEPN.[[17]](#footnote-18) V ta namen je bila oblikovana spletna stran NEPN, kjer so javno objavljene vse informacije v povezavi s pripravo NEPN, katerih cilj je zagotoviti obveščenost javnosti. Pri tem so določeni razumni roki, ki omogočajo dovolj časa, da se obvesti javnost, da lahko sodeluje in izrazi svoje stališče. Skladno s tem je vzpostavljen tudi podnebni in energetski dialog na več ravneh, v katerem lahko lokalni organi, organizacije civilne družbe, poslovna skupnost, vlagatelji in druge zadevne zainteresirane strani ter širša javnost dejavno sodelujejo.

Javno posvetovanje glede priprave NEPN poteka v treh korakih:

1. predhodno posvetovanje glede priprave osnutka NEPN se je odvilo v mesecih marcu in aprilu 2019, ko so bili vljudno vabljeni vsi zainteresirani deležniki, tj. lokalni organi, organizacije civilne družbe, poslovna skupnost, vlagatelji in druge zadevne zainteresirane strani ter širša javnost, da prispevajo k javnemu posvetovanju in dialogu s pripravo prispevkov na pripravljena vprašanja;[[18]](#footnote-19)
2. komunikacijske delavnice, ki so namenjene ciljnemu posvetovanju in strokovnemu dialogu glede izpostavljenih vsebin NEPN, potekajo v letu 2019 usklajeno s Projektom LIFE Podnebna pot 2050 in procesom priprave Dolgoročne strategije, ki ga vodi Ministrstvo za okolje in prostor;[[19]](#footnote-20)
3. zaključno posvetovanje glede priprave NEPN bo potekalo v drugem delu leta 2019 in v prvi četrtini leta 2020, ko bo osnutek NEPN nadgrajen na podlagi predhodnega posvetovanja, komunikacijskih delavnic, osvežitve projekcij in iterativnega dialoga s Komisijo. Za posodobljen osnutek NEPN bo v okviru postopka celovite presoje vplivov na okolje pripravljeno tudi okoljsko poročilo, ki bo javno razgrnjeno. Ministrstvo za okolje in prostor bo v okviru postopka celovite presoje vplivov na okolje ugotavljalo sprejemljivost vplivov na okolje in vodilo čezmejno posvetovanje.[[20]](#footnote-21)

Ministrstvo za infrastrukturo je tudi sprejelo apel **»Mladih za podnebno pravičnost«** in jih povabilo, da se aktivno vključijo v razpravo glede priprave NEPN.[[21]](#footnote-22) Ministrstvo odziva s strani »Mladih za podnebno pravičnost« na povabilo do 15. julija 2019 ni prejelo, so se pa odzvali in tudi imenovali predstavnika v operativne delovne skupine ministrstva za pripravo ukrepov prestrukturiranja premogovnih regij. Ministrstvo za infrastrukturo ostaja odprto za aktivno vsebinsko sodelovanje mladih v procesu priprave NEPN in jih ponovno vljudno vabi tudi prek tega poročanja Vladi Republike Slovenije in Odboru Državnega zbora za infrastrukturo, okolje in prostor.

Ministrstvo za infrastrukturo poudarja, da mora razprava o naši prihodnosti kot tudi politike in ukrepi, ki bodo sledili, temeljiti na zadnjih in čim bolj celovitih strokovnih in znanstvenih podlagah. Poleg dokumentov, ki so bistveni za odločanje na mednarodni ravni in jih npr. pripravlja Medvladna skupina za podnebne spremembe (ang. Intergovernmental Panel on Climate Change (IPCC)), bodo za Slovenijo ključne strokovne podlage, ki jih, tako za potrebe priprave NEPN kot tudi za oblikovanje nacionalne dolgoročne strategije zmanjševanja emisij toplogrednih plinov do leta 2050, pripravlja konzorcij institucij pod vodstvom Instituta »Jožef Stefan«. Te bodo celovito in ustrezno upoštevale značilne razmere v Sloveniji, ki jih preprosto ne moremo spregledati pri oblikovanju naše prihodnje energetske in podnebne politike, če želimo zagotoviti pravično porazdelitev bremen ter družbeno sprejemljiv in pravičen prehod na trajnostno nizkoogljično gospodarstvo. **Ministrstvo za infrastrukturo si bo še naprej prizadevalo, da tako mlade kot tudi vse ostale deležnike aktivno vključuje v proces priprave NEPN.**

**iv. Posvetovanja z drugimi državami članicami**

4. julija 2019 je Slovenija v Ljubljani organizirala regionalno posvetovanje s sosednjimi državami glede priprave NEPN. Regionalnega srečanja strokovnjakov, ki sodelujejo pri pripravi NEPN, so se udeležili predstavniki Avstrije, Hrvaške, Madžarske in Slovenije ter Evropske komisije, predstavniki Italije pa so sodelovali prek videokonference.[[22]](#footnote-23)

Udeleženci regionalnega posvetovanja so se dogovorili, da Slovenija pripravi povzetek izmenjave stališč in posvetovanja ter zbere in kratko razčleni izpostavljene skupne izzive in priložnosti za nadaljnje regionalno posvetovanje in sodelovanje, kar bo služilo tudi kot izhodišče za prihodnja bilateralna in multilateralna posvetovanja ter spodbujanje regionalnega sodelovanja med sodelujočimi državami.

1. **Iterativni proces s Komisijo**

Slovenija sodeluje pri delu Tehnične skupine za pripravo NEPN pod vodstvom Komisije in si v procesu priprave osnutka NEPN prizadeva za konstruktivno sodelovanje tako s Komisijo kot tudi drugimi državami članicami EU ob pošteni porazdelitvi bremen in spoštovanju nacionalnih zamejitev in relevantnih okoliščin.

Slovenija je kot eno od pomembnih področij NEPN v iterativnem procesu s Komisijo na več ravneh in več priložnostih, tudi bilateralno, izpostavljala vprašanje določanja prispevka OVE, pri čemer je opozarjala na obveznost Komisije, da pri oceni ambicije OVE prispevka, skladno z uredbo (člen 31(2)), upošteva tako indikativno formulo kot tudi relevantne okoliščine, ki jih države članice izpostavijo v osnutku NEPN.

**18. junija je Komisija objavila svojo oceno osnutkov NEPN držav članic do leta 2030, v kateri je proučila napovedani skupni prispevek držav članic k izpolnjevanju ciljev energetske unije in ciljev EU za leto 2030.**[[23]](#footnote-24) **Slovenija po eni strani ugotavlja, da je Komisija Sloveniji podala jasna in izjemno dobrodošla priporočila, ki bodo pomembno prispevala k celoviti posodobitvi osnutka NEPN. Po drugi strani pa Slovenija ugotavlja, da ji** Komisija v svoji oceni priporoča dvig ambicije na področju OVE na 37 %, kar temelji le na uporabi formule iz Priloge 2 uredbe, ki je indikativne narave, pri čemer Komisija očitno ni upoštevala pomembnih okoliščin, ki jih je Slovenija navedla v osnutku NEPN, čeprav je dolžna, skladno s členom 31(2) uredbe, priporočila pripraviti na podlagi uporabe omenjene formule in upoštevajoč pomembne nacionalne okoliščine, ki jih je Slovenija izpostavila v osnutku NEPN.

Komisija je slovenski osnutek NEPN v nekaterih vidikih izpostavila tudi kot primer dobre prakse in med drugim poudarila področje prometa, saj je Slovenija v osnutku NEPN razčlenila konkretne ukrepe, vključno s kvantifikacijo potrebne polnilne infrastrukture, in področje prilagajanja, kjer slovenski osnutek NEPN razčleni tudi cilje prilagajanja in ukrepe.

Slovenija je priporočila Komisije celovito preučila in jih bo v svojem končnem NEPN upoštevala oz. v primeru neupoštevanja skladno z uredbo ustrezno obrazložila. Slovenija je določena priporočila Komisije tudi že naslovila.

1. **VPRAŠANJE DOLOČANJA PRISPEVKA SLOVENIJE NA PODROČJU OBNOVLJIVIH VIROV ENERGIJE DO 2030**

Upoštevajoč, da se je v predhodnem javnem posvetovanju, priporočilih Komisije in splošnih odzivih strokovne in laične javnosti kot eno izmed ključnih vprašanj izpostavil prispevek Slovenije na področju OVE do 2030, je v nadaljevanju podanih nekaj temeljnih informacij glede te teme.

1. **Doseganje OVE deleža do 2020 v bruto končni rabi energije do leta 2020**

Vlada Republike Slovenije se je dne 18. 4. 2019 seznanila z informacijo o doseganju deleža obnovljivih virov energije v bruto končni rabi energije do leta 2020 (sklep št. 36000-3/2019/6). Slovenija je v okviru Direktive 2009/28/ES o spodbujanju uporabe energije iz obnovljivih virov zavezana do leta 2020 doseči 25 % deleža obnovljivih virov energije v skupni rabi bruto končne energije ter 10 % deleža obnovljivih virov v prometu. Slovenija je v letu 2017 dosegla 21,5 % deleža OVE v bruto končni rabi energije. Za izpolnitev zastavljenega cilja 25 % delež OVE v skupni rabi bruto končne energije do leta 2020 bo potrebno povečati uporabo OVE za več kot 2 TWh oziroma za 3,5 odstotne točke, kar je skoraj trikrat toliko, kot se je povečal delež OVE v obdobju med letoma 2010 in 2017. Ministrstvo za infrastrukturo ocenjuje, da obstaja možnost, da določenega ciljnega deleža OVE 25 % deleža OVE v skupni rabi bruto končne energije v 2020 Republika Slovenija ne bo dosegla. Ministrstvo za infrastrukturo načrtuje v letih 2019 in 2020 dodatne ukrepe za povečanje deleža OVE v skupni rabi bruto končne energije, ki se bodo izvajali v okvirih in obsegu že sprejetih finančnih načrtov sprejetega proračuna za leto njegovega izvrševanja.

1. **Obveznosti Slovenije, ki izhajajo iz pravnega okvirja EU**

Slovenija si je v skladu s 3. členom Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov dolžna v NEPN določiti nacionalni prispevek na področju OVE do 2030, obenem pa je tudi dolžna od 2021 dalje ves čas dosegati vsaj t.i. osnovni delež (tj. 25%).

Uredba (EU) 2018/1999 o upravljanju energetske unije in podnebnih ukrepov, 5. člen, določa, da so države članice pri določanju nacionalnega prispevka OVE do 2030 dolžne upoštevati pretekle cilje in politike na področju OVE in URE do 2020 ter vse relevantne okoliščine, kot npr. pravično porazdelitev v EU, gospodarski potencial, stroškovno učinkovitost, geografske, okoljske in naravne omejitve, raven elektroenergetske povezanosti in druge relevantne okoliščine, zlasti zgodnja prizadevanja.

Vsaka država članica je v svojem NEPN dolžna navesti, katere relevantne okoliščine, ki vplivajo na uvedbo energije iz obnovljivih virov, je upoštevala. Države članice so tudi dolžne zagotoviti, da vsota njihovih prispevkov znaša vsaj 32 % energije iz obnovljivih virov v bruto porabi končne energije na ravni Unije do leta 2030.

Ko si država članica, v luči doseganja cilja 32 % na ravni Unije, določi svoj nacionalni OVE prispevek, se doseganje prispevka preverja prek referenčnih točk za leta 2022, 2025 in 2027. V letu 2022 mora država članica tako doseči referenčno vrednost vsaj 18-odstotnega, v letu 2025 43-odstotnega, v letu 2027 pa 65-odstotnega skupnega povečanja energije iz OVE med nacionalnim ciljem OVE za leto 2020 in svojim prispevkom OVE za leto 2030.[[24]](#footnote-25)

V primeru, da EU kot celota ne doseže svoje skupne referenčne točke, morajo države članice, ki so pod določenimi vrednostmi nacionalnih referenčnih točk, sprejeti potrebne dodatne ukrepe, da v roku enega leta zapolnijo vrzel. Uredba med drugim našteva:

* dodatne nacionalne ukrepe,
* mehanizmi sodelovanja v skladu z Direktivo (EU) 2018/2001 o spodbujanju uporabe energije iz obnovljivih virov (statistični prenosi, skupni projekti, projekti s tretjimi državami) ali
* prostovoljno vplačilo v finančni mehanizem EU za financiranje energije iz obnovljivih virov s katerim bo upravljala Evropska komisija, in za vplačila v katerega lahko države članice uporabijo prihodke od letnih pravic do emisij iz Direktive 2003/87/ES o vzpostavitvi sistema za trgovanje s pravicami do emisije toplogrednih plinov v Skupnosti.

Našteti ukrepi se uporabijo tudi v primeru, da država članica ne ohranja t.i. osnovnega deleža (v primeru Slovenije je to 25% v končni bruto porabi).

V kolikor RS v letih 2021 do 2030 vsako leto posebej ne bo dosegala deleža 25% OVE v končni bruto porabi, in tudi ne bo dosegala zastavljene trajektorije višanja cilja OVE, bo za manjkajoči delež OVE prisiljena ali uporabljati mehanizme sodelovanja (najverjetneje statistični prenos OVE energije z nakupom v drugi državi članici) ali vplačila v finančni mehanizem EU za financiranje energije iz OVE, ki ga bo upravljala Evropska komisija.

1. **Posodobljene projekcije NEPN**

Prvi rezultati projekcij NEPN, ki jih je konzorcij institucij pod vodstvom IJS predstavil v mesecih maj in junij 2019, kažejo, da bi:

* v scenariju z obstoječimi ukrepi (OU) bi Slovenija leta 2030 dosegla **23,5 % delež OVE** v bruto končni rabi energije;
* v ambicioznem scenariju z dodatnimi ukrepi (DUA - 1) bi Slovenija leta 2030 lahko dosegla **30,4 % delež OVE** v bruto končni rabi energije (delež biogoriv v sektorju prometa je 9 %; delež OVE v sektorju elektrika je 31 %; delež OVE v sektorju toplota in hlajenje je 37 %);
* Slovenija bi 37 % delež OVE do leta 2030, kot ga je v svojem priporočilu podala Evropska komisija, lahko dosegla po scenariju, kjer bi delež biogoriv v sektorju prometa znašal 37 % (vprašanje realnosti tega dela scenarija), delež OVE v sektorju elektrika 44 % in delež OVE v sektorju toplota in hlajenje 43 %.

Slika: Prikaz scenarijev doseganja prispevka OVE do 2030



Vir: IJS CEU, 2019

Konzorcij NEPN glede na prve projekcije izpostavlja, da države, ki imajo relativno majhen energetski sistem in visok izhodiščni delež OVE, veliko težje napredujejo kot ostale, tudi v primeru večjih potencialov in razpoložljivih finančnih virov, saj nizek delež v prometu zahteva veliko višje deleže, pogosto tudi nedosegljive, pri toploti in elektriki (skupni potencial OVE je nižji).

1. **Rezultati predhodnega posvetovanja in dialoga**

Predhodno posvetovanje glede priprave osnutka NEPN je potekalo od 4. marca do 8. aprila 2019. V njem so sodelovali številni in različni deležniki, ki so oddali po vprašanjih strukturirane prispevke in tudi splošne nestrukturirane prispevke. Ocene, kakšen bi moral biti prispevek Slovenije na področju OVE do 2030, segajo od 25,1 % do 45,5 %, pri čemer deležniki različno izpostavljajo bodisi potrebo po ambicioznosti bodisi različne relevantne okoliščine, ki jih je treba upoštevati pri določanju in doseganju prispevka OVE do 2030.

Sodelujoči deležniki pa se na splošno strinjajo, da mora biti usmeritev na področju OVE v celoti in jasno podprta s strani pristojnih ministrstev in Vlade Republike Slovenije kot celote ter izpostavljajo med drugim potrebo po družbenem konsenzu in po tem, da država aktivno pristopi k problematiki umeščanja v prostor bodisi z oblikovanjem posebnega organa za odločanje o prednostih projektih državnega pomena bodisi s pripravo načrtov območij za potencialne investicije OVE ter spodbujanjem zgodnjega vključevanja javnosti v projekte.[[25]](#footnote-26)

1. **Celovita presoja vplivov na okolje**

Za NEPN, ki bo določil energetske in podnebne cilje, potrebne politike in ukrepe za doseganje prispevka OVE do leta 2030 (s pogledom do 2040), bo v skladu z odločbo Ministrstva za okolje in prostor št. 35409-412/2018/9 z dne 4.1.2019 opravljena celovita presoja vplivov na okolje. V okviru postopka celovite presoje vplivov na okolje bodo presojani tudi cilji, ukrepi in politike na področju OVE, in rezultat postopka bo nakazal, katere od alternativnih smeri razvoja te razsežnosti so bolj in katere manj okoljsko sprejemljive. Na podlagi tega bo mogoče v končnem NEPN mogoče sprejeti odločitev, kolikšen prispevek OVE do 2030 lahko na trajnostni način dejansko dosežemo z ukrepi in investicijami v Sloveniji, pod pogojem, da se zagotovi stabilno in predvidljivo okolje investitorje.

Postopek izbire pripravljavca osnutka okoljskega poročila je za potrebe Ministrstva za infrastrukturo preko pridobljene tehnične pomoči v okviru Programa za podporo pri strukturnih reformah neodvisno vodila Evropska komisija ter izbrala in dne 12. julija 2019 podpisala pogodbo za pripravo osnutka okoljskega poročila s konzorcijem institucij: Elektroinštitut Milan Vidmar, Inštitut za elektrogospodarstvo in elektroindustrijo (vodja), ZaVita, svetovanje, d. o. o. in STRITIH, svetovanje za trajnostni razvoj, d.o.o.

Delež OVE, ki ga zaradi okoljskih zamejitev ali drugih razlogov ne bomo uspeli doseči v Sloveniji, bo dolžna Slovenija skladno z Uredbo (EU) 2018/1999 zagotoviti z drugimi ukrepi, npr. prek sodelovanja v čezmejnih projektih, statističnega prenosa ali prek vplačila v finančni mehanizem EU za OVE.

1. **Priporočila Komisije**

Komisija je dne 18. junija 2019 objavila svojo oceno predloženih osnutkov NEPN in državam članicam podala priporočila, pri čemer je Sloveniji na področju OVE priporočila, da:

* znatno zviša raven ambicij za leto 2030 na delež energije iz obnovljivih virov, ki znaša vsaj 37 %, kot prispevek Slovenije k cilju Unije za energijo iz obnovljivih virov za leto 2030, kot je navedeno v formuli v Prilogi II k Uredbi (EU) 2018/1999 in ob ustreznem upoštevanju ustreznih okoliščin in nacionalnih omejitev;
* v končni celoviti nacionalni energetski in podnebni načrt vključi okvirni začrtani potek, ki dosega vse referenčne vrednosti iz člena 4(a)(2) Uredbe (EU) 2018/1999 v skladu z navedenim deležem, glede na to, da je treba povečati prizadevanja za skupno doseganje tega cilja;
* predloži podrobne in količinsko opredeljene politike in ukrepe, ki so v skladu z obveznostmi iz Direktive (EU) 2018/2001 Evropskega parlamenta in Sveta, da se omogoči pravočasno in stroškovno učinkovito doseganje tega prispevka;
* zagotovi, da se cilj glede energije iz obnovljivih virov za leto 2020, določen v Prilogi I k Direktivi 2009/28/ES Evropskega parlamenta in Sveta, v celoti doseže in ohranja kot izhodišče od leta 2021 naprej, ter pojasni, kako namerava tak izhodiščni delež doseči in ohranjati;
* poveča raven ambicij v sektorju ogrevanja in hlajenja, da doseže okvirni cilj iz člena 23 Direktive (EU) 2018/2001 in cilj na področju prometa iz člena 25 Direktive (EU) 2018/2001;
* zagotovi konkretne ukrepe za poenostavitev upravnih postopkov in omogočitvenih okvirov za samooskrbo z energijo iz obnovljivih virov in skupnosti na področju energije iz obnovljivih virov v skladu s členoma 21 in 22 Direktive (EU) 2018/2001.

V spremnem dokumentu Komisija nadalje izpostavlja, da lahko Slovenija pri pripravi končnega NEPN in premoščanju ovir za razvoj projektov OVE dodatne usmeritve najde v Smernicah Komisije glede OVE (veter in hidro), prenosa energije in Nature 2000 (ang. *the Commission’s guidelines on renewable energy (wind and hydro), energy transmission and Natura 2000*).[[26]](#footnote-27)

Slovenija, ugotavlja, da je Komisija svoje priporočilo Sloveniji glede ambicije 37 % OVE do 2030 pripravila zgolj na podlagi uporabe formule iz Priloge 2 Uredbi, ki je indikativne narave, pri čemer Komisija očitno ni upoštevala pomembnih okoliščin, ki jih je Slovenija navedla v osnutku NEPN, čeprav je dolžna, skladno z 31. členom Uredbe, priporočila pripraviti na podlagi uporabe omenjene formule in upoštevajoč pomembne nacionalne okoliščine, ki jih države članice izpostavijo v osnutkih NEPN.

Slovenija bo vsa priporočila Komisije celovito preučila in jih v svojem končnem NEPN ustrezno upoštevala oz. v primeru neupoštevanja celovito in ustrezno obrazložila. Slovenija si bo pri tem na področju OVE prizadevala za sprejem čim bolj ambicioznega, a smotrnega in uresničljivega prispevka OVE do 2030 (in s pogledom do 2040), na podlagi strokovnih podlag, široke in utemeljene javne razprave, ki bo celovito podprt s potrebnimi ukrepi ob soglasju čim širšega kroga deležnikov in bo skladno z Uredbo ustrezno upošteval vse relevantne nacionalne okoliščine.

1. **Stanje na področju OVE in relevantne nacionalne okoliščine**

V skladu z Direktivo 2009/28/ES o obnovljivih virih energije je Slovenija dne 8.7.2010 sprejela Akcijski načrt za obnovljive vire energije za obdobje 2010-2020, v katerem si je zastavila sektorske cilje. Z izjemo sektorja toplota in hlajenje Slovenija trenutno zaostaja pri doseganju indikativnih sektorskih ciljev v sektorjih elektrika in promet (glej sliko spodaj).

*Slika: Doseganje ciljnih deležev OVE v obdobju do leta 2017 glede na nacionalni cilj in indikativne sektorske cilje AN OVE-2010* (Vir: IJS CEU, 2019)

**

**Promet**

Slovenija je v EU na 4. mestu v EU glede na delež porabe energije v sektorju prometa v končni porabi energije (slika spodaj), kjer je uvajanje OVE izjemno zahtevno.

*Slika: Primerjava nacionalnih prispevkov OVE, izračuna EK in deleža rabe energije v prometu*



Vir: izračun MZI na podlagi podatkov IJS CEU, 2019

Prometne projekcije kažejo na nadaljnjo rast sektorja prometa do leta 2030, tj. osebnega in še zlasti tovornega, kar bo še povečevalo obseg porabe energije v tem sektorju – projekcije po scenarijih kažejo povečanje porabe energije do leta 2030 v sektorju prometa za od 6 % do 24 %. S tem bo uvajanje OVE v sektorju prometa do leta 2030 predstavljalo izjemen izziv, ki bo močno oteževal tudi doseganje skupnega prispevka OVE do 2030, saj bo morala Slovenija v drugih dveh sektorjih (elektrika; toplota in hlajenje) nadoknaditi nižji delež OVE v sektorju prometa.

Slika: Poraba energije v sektorju prometa

 

Vir: IJS CEU, 2019

**Električna energija**

Razlogi za nedoseganje sektorskega deleža na področju električne energije so predvsem v počasnejši izgradnji velikih hidroelektrarn od predvidene dinamike, zastoju in minimalni realizaciji podporne sheme za električno energijo iz OVE, zaostajanju pri umeščanju vetrnih elektrarn v prostor (nična realizacija), težavah s pridobivanjem okoljskih dovoljenj za majhne hidroelektrarne, ter v počasnejšem razvoju sončnih elektrarn zaradi sprememb pri višini podpore,

Delež Natura 2000 je v Sloveniji med najvišjimi v EU (37,5 %) (glej sliko spodaj) in veliko območij, ki so primerna za uvajanje OVE (predvsem hidro in veter) se nahaja pod zaščito Natura 2000.

*Slika: Zemljevid območij Natura 2000 v Sloveniji in potencialna območja za postavitev hidro in vetrnih elektrarn z vidika varstva narave*



Vir: Natura2000.si in Aquarius

Realizacija projektov na področju velikih hidroelektrarn je poleg dejavnika ohranjanja narave močno odvisna tudi od nacionalne podpore projektom in aktivnosti Vlade RS tako z vidika določitve koncesijskih obveznosti, postopkov umeščanja v prostor kot izvedbe na te projekte vezane vodne infrastrukture in pa ne nazadnje investicijskih kapacitet koncesionarjev. Postopki umeščanja v prostor so v Sloveniji za velike hidroelektrarne zahtevni in se ne obravnavajo prednostno oz. nimajo prioritetnega statusa na državni ravni.

Nadaljnje spodbujanje OVE je v Sloveniji močno pogojeno s tolmačenjem okoljske in prostorske zakonodaje – prihodnja realizacija OVE projektov do leta 2030, posebej s področja hidroenergije in vetra, bo v Sloveniji izjemno težko izvedljiva, saj so postopki iz naslova okoljskih presoj in umeščanja v prostor zelo dolgi in velikokrat pripeljejo do negativnih rezultatov za investitorje.

Zastavljen cilj 27 % OVE v letu 2030 samo z izvedbo projektov izven Nature 2000 oziroma projektov, katerih vpliv na okolje bo verjetno ocenjen kot nebistven, ne bo dosežen. Da bi dosegli ta cilj, bi bilo treba izvesti tudi projekt izgradnje objektov (HE ali vetrne elektrarne), za katere je verjetno, da bo njihov vpliv na naravo ocenjen kot bistven. V kolikor bo za te objekte vpliv na naravo v okoljskem poročilu v okviru priprave DPN ocenjen kot bistven, bo treba v postopku nadaljnje priprave DPN izvesti postopek prevlade javnega interesa varovanja zdravja oz. podnebja/rabe OVE nad javnim interesom varovanja narave, kar pa v Sloveniji v preteklosti še ni bilo storjeno, zaradi česar ni mogoče napovedati trajanja postopkov in končnega rezultata.

1. Uredba je dostopna prek: <https://eur-lex.europa.eu/legal-content/SL/TXT/HTML/?uri=CELEX:32018R1999&from=SL#d1e2221-1-1> [↑](#footnote-ref-2)
2. Spletna stran NEPN je dostopna prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/> [↑](#footnote-ref-3)
3. Rezultati predhodnega posvetovanja so dostopni na spletni strani NEPN: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dogodki-predhodno-posvetovanje/> [↑](#footnote-ref-4)
4. Informacije o komunikacijskih delavnicah so dostopne na spletni strani NEPN: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dogodki-komunikacijske-delavnice/> [↑](#footnote-ref-5)
5. Odprt poziv je dostopen na spletni strani NEPN prek: <https://www.energetika-portal.si/nc/novica/n/poziv-ministrstva-mladim-in-gibanju-mladi-za-podnebno-pravicnost-4210/> [↑](#footnote-ref-6)
6. Spletna podstran je v izdelavi. [↑](#footnote-ref-7)
7. Spletna podstran je v izdelavi. [↑](#footnote-ref-8)
8. Predvideno konec leta 2019. [↑](#footnote-ref-9)
9. Predstavitev prvih rezultatov je dostopna prek spletne strani NEPN: <https://www.energetika-portal.si/fileadmin/dokumenti/publikacije/nepn/dokumenti/nepn_predstavitev_mzi_maj_2019.pdf> [↑](#footnote-ref-10)
10. Priporočila komisije so objavljena in dostopna na spletni strani NEPN prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dokumenti/#c965> [↑](#footnote-ref-11)
11. Spletna stran je v pripravi. [↑](#footnote-ref-12)
12. ##  Zakon o spremembah in dopolnitvah Energetskega zakona (EZ-1B) je dostopen prek: <https://www.uradni-list.si/glasilo-uradni-list-rs/vsebina/2019-01-1925/zakon-o-spremembah-in-dopolnitvah-energetskega-zakona-ez-1b/#(Celoviti%C2%A0nacionalni%C2%A0energetski%C2%A0in%C2%A0podnebni%C2%A0na%C4%8Drt)>

 [↑](#footnote-ref-13)
13. Strategija razvoja Slovenije 2030, dostopna prek: <http://www.vlada.si/fileadmin/dokumenti/si/projekti/2017/srs2030/Strategija_razvoja_Slovenije_2030.pdf> [↑](#footnote-ref-14)
14. Ob tem velja posebej poudariti, da gre za predpostavke konzorcija pod vodstvom IJS za pripravo scenarijev, saj bo časovnico in pravičen načrt predčasnega zaprtja Premogovnika Velenje in opustitve rabe fosilnih goriv v TEŠ do konca 2020 pripravila delovna skupina Vlade Republike Slovenije za prestrukturiranje premogovnih regij, ustanovljena s sklepom VRS 02401-18/2019/3 z dne 30.5.2019. [↑](#footnote-ref-15)
15. Predstavitev je dostopna prek: <https://www.energetika-portal.si/fileadmin/dokumenti/publikacije/nepn/dokumenti/nepn_predstavitev_mzi_maj_2019.pdf> [↑](#footnote-ref-16)
16. Prispevek Skupnosti občin Slovenije je dostopen prek: <https://www.energetika-portal.si/fileadmin/dokumenti/publikacije/nepn/predhodno_posvetovanje/11-sos.pdf> [↑](#footnote-ref-17)
17. Spletna stran NEPN je dostopna prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/> [↑](#footnote-ref-18)
18. Dodatne informacije o predhodnem posvetovanju so dostopne prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dogodki-predhodno-posvetovanje/> [↑](#footnote-ref-19)
19. Več informacij o komunikacijskih delavnicah je dostopnih prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/komunikacijske-delavnice/> [↑](#footnote-ref-20)
20. Več informacij bo na voljo na spletni strani NEPN prek: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/zakljucno-posvetovanje/> [↑](#footnote-ref-21)
21. Odprt poziv je dostopen prek: <https://www.energetika-portal.si/nc/novica/n/poziv-ministrstva-mladim-in-gibanju-mladi-za-podnebno-pravicnost-4210/> [↑](#footnote-ref-22)
22. Informacije in rezultati regionalnega posvetovanja glede NEPN so dostopne prek spletne strani NEPN: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/regionalno-posvetovanje/> [↑](#footnote-ref-23)
23. Priporočila Komisije so dostopna prek spletne strani NEPN: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dokumenti/#c965> [↑](#footnote-ref-24)
24. Hipotetični izračun za Slovenijo v primeru prispevka OVE do 2030 v višini 32 % pokaže, da bi morala Slovenija doseči: v letu 2022: 26,26 % OVE, v letu 2025: 28,01 % OVE; v letu 2027: 29,55 % OVE; v letu 2030: 32 % OVE. [↑](#footnote-ref-25)
25. Rezultati javnega posvetovanja so dostopni prek spletne strani NEPN: <https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt/dogodki-predhodno-posvetovanje/> [↑](#footnote-ref-26)
26. Dostopne prek: <http://ec.europa.eu/environment/nature/natura2000/management/guidance_en.htm> [↑](#footnote-ref-27)